তাতে দেখা যাচ্ছে, স্ত্রীরোগ সংক্রান্ত মেজর বা গুরুত্বপূর্ণ অস্ত্রোপচারের সংখ্যার নিরিখে প্রথম, দ্বিতীয় ও তৃতীয়— তিনটি স্থানই দখল করেছেন দক্ষিণ ২৪ পরগনার জেলা হাসপাতাল এমআর বাঙুরের তিন গাইনোকলজিস্ট। আবার স্ত্রীরোগ ছাড়া অন্যান্য গুরুত্বপূর্ণ সার্জারির সংখ্যার নিরিখে প্রথম তিনটি স্থানে রয়েছেন পুরুলিয়া জেলা হাসপাতালের তিন সার্জন। তালিকায় দেখা যাচ্ছে, কোনও হাসপাতালে এক জন সার্জন হয়তো মাসে বড় ধরনের ৩৫০টি অস্ত্রোপচার করেছেন। আবার অনেক হাসপাতালে কোনও কোনও চিকিৎসক হয়তো মেরেকেটে অস্ত্রোপচার করতে পেরেছেন ২২টি!